TERENSKA NASTAVA EKO GRUPE –planinarski izlet na Zagradski vrh, posjet Fužinama te skloništu za nezaštićene životinje u Liču

Osvanula je još jedna suncem okupana subota, 18.3., a Eko grupa se sa zrakama sunca uputila na još jedan planinarski izlet.

Krenuli smo u punom sastavu u 7 ujutro prema Fužinama, s idejom da posjetimo i razgledamo Fužine, posjetimo sklonište za nezaštićene životinje u Liču te se popnemo na Zagradski vrh (1187m). Oko pola 12 smo stigli u Fužine te obišli gradić pa se uputili u sklonište za nezaštićene životinje. Tamo smo proveli oko sat vremena, poigrali se sa psićima te se teška srca oprostili od njih. Nakon skloništa došli smo do Vagabundine kolibe te počeli uspon za Zagradski vrh. Trebalo nam je oko sat i pol do gore, ali kada smo došli na vrh, fascinirao nas je predivan pogled na more i okolne planine. Tu smo se malo odmorili i uživali u pogledu te lijepom danu pa se nakon toga spustili ponovo do Vagabundine kolibe na pošten obrok i odmor. Oko 17h krenuli smo kući, zadovoljni što smo dobro iskoristili dan. Vratili smo se kućama oko 20h.

voditelji: učiteljica Ines Filipas i učitelj Miroslav Fresl